CELEX: 32016R0805
Language: sk
Date: 2016-05-20 00:00:00
Title: Nariadenie Komisie (EÚ) 2016/805 z 20. mája 2016, ktorým sa mení príloha IV k nariadeniu Európskeho parlamentu a Rady (ES) č. 396/2005 E, pokiaľ ide o Streptomyces K61 (predtým S. griseoviridis), Candida oleophila, kmeň O, FEN 560 (tiež nazývanú senovka grécka alebo prášok zo semien senovky gréckej), metyl-dekanoát (CAS č. 110-42-9), metyl-oktanoát (CAS č. 111-11-5) a terpenoidnú zmes QRD 460 (Text s významom pre EHP)

21.5.2016   
            
            
               SK
            
            
               Úradný vestník Európskej únie
            
            
               L 132/95
            
         NARIADENIE KOMISIE (EÚ) 2016/805
   z 20. mája 2016,
   ktorým sa mení príloha IV k nariadeniu Európskeho parlamentu a Rady (ES) č. 396/2005 E, pokiaľ ide o Streptomyces K61 (predtým S. griseoviridis), Candida oleophila, kmeň O, FEN 560 (tiež nazývanú senovka grécka alebo prášok zo semien senovky gréckej), metyl-dekanoát (CAS č. 110-42-9), metyl-oktanoát (CAS č. 111-11-5) a terpenoidnú zmes QRD 460
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (1), a najmä na jeho článok 5 ods. 1,
   keďže:
   
               (1)
            
            
               V prípade Streptomyces K61 (predtým S. griseoviridis), Candida oleophila, kmeň O, FEN 560 (tiež nazývanej senovka grécka alebo prášok zo semien senovky gréckej) a terpenoidnej zmesi QRD 460 neboli stanovené žiadne konkrétne MRL. Keďže uvedené látky neboli zaradené do prílohy IV k nariadeniu (ES) č. 396/2005, uplatňuje sa štandardná hodnota 0,01 mg/kg stanovená v článku 18 ods. 1 písm. b) uvedeného nariadenia. Metyl-dekanoát (CAS č. 110-42-9) a metyl-oktanoát (CAS č. 111-11-5) patria do skupiny mastných kyselín C7 – C20, ktorá je uvedená v prílohe IV k nariadeniu (ES) č. 396/2005.
            
         
               (2)
            
            
               Pokiaľ ide o látku FEN 560 (tiež nazývanú senovka grécka alebo prášok zo semien senovky gréckej), Európsky úrad pre bezpečnosť potravín (ďalej len „úrad“) dospel k záveru (2), že je vhodné uvedenú látku zaradiť do prílohy IV k nariadeniu (ES) č. 396/2005.
            
         
               (3)
            
            
               Pokiaľ ide o terpenoidnú zmes QRD 460, úrad dospel k záveru (3), že je vhodné uvedenú látku zaradiť do prílohy IV k nariadeniu (ES) č. 396/2005.
            
         
               (4)
            
            
               V prípade Streptomyces K61 (predtým S. griseoviridis) (4) úrad nemohol vyvodiť záver, pokiaľ ide o posúdenie výživového rizika pre spotrebiteľov, pretože niektoré informácie neboli k dispozícii a bolo potrebné ďalšie posúdenie manažérmi rizík. Takéto ďalšie posúdenie sa uvádza v správe o preskúmaní (5), v ktorej sa konštatuje, že riziko pre ľudí prostredníctvom metabolitov tejto látky je zanedbateľné. Preto je vhodné uvedenú látku zaradiť do prílohy IV k nariadeniu (ES) č. 396/2005.
            
         
               (5)
            
            
               V prípade Candida oleophila, kmeň O (6) úrad nemohol vyvodiť záver, pokiaľ ide o posúdenie výživového rizika pre spotrebiteľov, pretože niektoré informácie neboli k dispozícii a bolo potrebné ďalšie posúdenie manažérmi rizík. Takéto ďalšie posúdenie sa uvádza v správe o preskúmaní (7), v ktorej sa konštatuje, že riziko pre ľudí prostredníctvom metabolitov tejto látky je zanedbateľné. Preto je vhodné uvedenú látku zaradiť do prílohy IV k nariadeniu (ES) č. 396/2005.
            
         
               (6)
            
            
               Metyl-dekanoát (CAS č. 110-42-9) bol zaradený do prílohy I k smernici Rady 91/414/EHS (8) smernicou Komisie 2008/127/ES (9) a považuje sa za schválený podľa nariadenia Európskeho parlamentu a Rady (ES) č. 1107/2009 (10). V prípade danej látky neboli zistené žiadne relevantné nečistoty. Okrem toho prirodzená expozícia metyl-dekanoátu je oveľa vyššia ako expozícia spojená s používaním tejto látky ako prípravku na ochranu rastlín. Preto je vhodné ponechať uvedenú látku v prílohe IV k nariadeniu (ES) č. 396/2005, ale oddelene od skupiny mastných kyselín C7 – C20, aby sa zabezpečila transparentnosť.
            
         
               (7)
            
            
               Metyl-oktanoát (CAS č. 111-11-5) bol zaradený do prílohy I k smernici Rady 91/414/EHS smernicou 2008/127/ES a považuje sa za schválený podľa nariadenia (ES) č. 1107/2009. V prípade danej látky neboli zistené žiadne relevantné nečistoty. Okrem toho prirodzená expozícia metyl-oktanoátu je oveľa vyššia ako expozícia spojená s používaním uvedenej látky ako prípravku na ochranu rastlín. Preto je vhodné ponechať uvedenú látku v prílohe IV k nariadeniu (ES) č. 396/2005, ale oddelene od skupiny mastných kyselín C7 – C20, aby sa zabezpečila transparentnosť.
            
         
               (8)
            
            
               Nariadenie (ES) č. 396/2005 by sa preto malo zodpovedajúcim spôsobom zmeniť.
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Do prílohy IV k nariadeniu (ES) č. 396/2005 sa v abecednom poradí vkladajú tieto zápisy: „Streptomyces K61 (predtým S. griseoviridis)“, „Candida oleophila, kmeň O“, „FEN 560 (tiež nazývaná senovka grécka alebo prášok zo semien senovky gréckej)“, „metyl-dekanoát (CAS č. 110-42-9)“, „metyl-oktanoát (CAS č. 111-11-5)“ a „terpenoidná zmes QRD 460“.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. mája 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 70, 16.3.2005, s. 1.
   
      (2)  Európsky úrad pre bezpečnosť potravín; Záver z partnerského preskúmania účinnej látky prášok zo semien senovky gréckej (FEN 560) z hľadiska posúdenia rizika pesticídov. Vestník EFSA (EFSA Journal) (2010) 8(3):1448, 50 s
   
      (3)  EFSA (Európsky úrad pre bezpečnosť potravín), 2014. Záver z partnerského preskúmania účinnej látky terpenoidná zmes QRD 460 z hľadiska posúdenia rizika pesticídov. Vestník EFSA (EFSA Journal) (2014); 12(10):3816, 41 s
   
      (4)  Európsky úrad pre bezpečnosť potravín; Záver z partnerského preskúmania účinnej látky Streptomyces K61 (predtým S. griseoviridis) z hľadiska posúdenia rizika pesticídov. Vestník EFSA (EFSA Journal) (2013); 11(1):3061, 40 s
   
      (5)  Správa o preskúmaní účinnej látky Streptomyces K61 (predtým S. griseoviridis) dokončená Stálym výborom pre potravinový reťazec a zdravie zvierat na jeho zasadnutí 11. júla 2008 s úmyslom zaradiť látku Streptomyces K61 (predtým S. griseoviridis) do prílohy I k smernici 91/414/EHS. SANCO/1865/08 – rev. 5, 11. júla 2014.
   
      (6)  Európsky úrad pre bezpečnosť potravín; Záver z partnerského preskúmania týkajúceho sa účinnej látky Candida oleophila, kmeň O z hľadiska posúdenia rizika pesticídov. Vestník EFSA (EFSA Journal) (2012) 10(11):2944, 27 s
   
      (7)  Správa o preskúmaní účinnej látky Candida oleophila, kmeň O dokončená Stálym výborom pre potravinový reťazec a zdravie zvierat na jeho zasadnutí 15. marca 2013 s úmyslom schváliť látku Candida oleophila, kmeň O ako účinnú látku v súlade s nariadením (ES) č. 1107/2009. SANCO/10395/2013 – rev. 1, 15. marca 2014.
   
      (8)  Rada Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).
   
      (9)  Smernica Komisie 2008/127/ES z 18. decembra 2008, ktorou sa mení a dopĺňa smernica Rady 91/414/EHS s cieľom zaradiť niektoré účinné látky (Ú. v. EÚ L 344, 20.12.2008, s. 89).
   
      (10)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).